29 кастрычніка 2017 году, у сталіцы Румыніі Бухарэсьце, адбылася сустрэча Прэфекта Кангрэгацыі Ўсходніх Цэркваў са Зьверхнікам Румынскай Праваслаўнай Аўтакефальнай Царквы Патрыярхам Даніэлем. Дыялог з румынскім праваслаўным патрыярхам доўжыўся больш за гадзіну, у атмасферы адкрытасьці і брацкай прыязнасьці. У той жа дзень кардынал Леанарда Сандры сустрэўся з дарадцам прэзідэнта Румыніі Сэрджыу Ністорам, прыняў удзел у блаславеньні цэнтру грэка-каталіцкай япархіі сьв. Васіля Вялікага ў Бухарэсьце, створанай у 2014 годзе, а таксама ўзначаліў сьвятую Імшу ў рыма-каталіцкай катэдры сьв. Язэпа.